Vammaispalvelut liikunnan tukena – harrastuksen apuvälineet ja matkat
Järjestötyön suunnittelija Aapo Rantanen, Invalidiliitto ry
aapo.rantanen@invalidiliitto.fi
Liiku terveemmäksi esteettä -seminaari 20.5.2015 Espoo

Harrastuksen apuvälineet
Liikunnan apuvälineitä ovat esimerkiksi pelipyörätuoli (rugby-, tennis-, koripallo), käsipyörä, kolmipyörä, nokkapyörä, hiihto- tai laskettelukelkka, vierityskourut (boccia, keilailu), keilailussa kahvapallo, tandempyörä ja erilaiset proteesit.
Henkilökohtaisen päivittäistoiminnan apuvälineen hankinta ja kustannukset kuuluvat terveydenhuollolle (lääkinnällinen kuntoutus) tai vakuutusyhtiölle. Harrastusväline liikuntaan tai liikunnan apuväline kustannetaan joissakin tilanteissa terveys/sosiaalitoimi/vammaispalvelujen kautta, vakuutusyhtiöstä tai se on hankittava itse.
Mikäli vamma tai sairaus rajoittaa suorituskykyä, siten että toiminnoista ei selviydy ilman välinettä tai laitetta kunta voi myöntää harrastusapuvälineen kustannuksista puolet. Tämä riippuu kunnan määrärahoista, eikä vaikeakaan vamma tee myöntämisestä pakollista. 
Kuljetuspalvelut
Kuljetuspalveluihin niihin liittyvine saattajapalveluineen kuuluu vaikeavammaisen henkilön työssä käymisen, opiskelun, asioimisen, yhteiskunnallisen osallistumisen, virkistyksen tai muun sellaisen syyn vuoksi tarpeelliset, jokapäiväiseen elämään kuuluvat kuljetukset. Jokapäiväiseen elämään kuuluvia kuljetuksia ovat vaikeavammaisen henkilön asuinkunnan alueella tapahtuvat tai lähikuntiin ulottuvat kuljetukset.
Kuljetuspalveluja ja niihin liittyviä saattajapalveluja järjestettäessä vaikeavammaisena pidetään henkilöä, jolla on erityisiä vaikeuksia liikkumisessa ja joka ei vammansa tai sairautensa vuoksi voi käyttää julkisia joukkoliikennevälineitä ilman kohtuuttoman suuria vaikeuksia.
 
Välttämättömien työhön ja opiskeluun liittyvien matkojen lisäksi vähintään kahdeksantoista yhdensuuntaista jokapäiväiseen elämään kuuluvaa matkaa kuukaudessa.
Mistä tukea välineisiin tai liikuntaan?
SIU-rahasto
- avustuksia fyysisesti vammaisten henkilöiden urheilu- ja liikuntatoimintaan
- avustusta voivat hakea urheilijat (jotka eivät saa valtiolta urheilija-apurahaa), liikunnan harrastajat ja heidän avustajansa, valmentajat, ohjaajat, liikunnan vetäjät ja toimijat, jäsenyhdistykset, erityiskoulut, Sporttikerho, tms. 
- vain kuluja vastaan

Mihin tukea voi saada?
- uusiin liikuntamuotokokeiluihin
- uusien lajien löytämiseen
- salivuokriin
- liikuntavälineisiin
- kilpailu- ja harjoitusmatkoihin ja valmennuskuluihin
- muihin vastaaviin
- Haetaan maaliskuun ja syyskuun loppuun mennessä
Startti-stipendi 
- VAU ja Tukilinja-lehti
- yksittäisille tavoitteellisille urheilijoille
- seuroille/yhdistyksille, joissa järjestetään ja suunnitellaan vammaisurheilu/liikuntatoimintaa
- max. 500 €/henkilö ja 1000 €/yhdistys
- ei kata ohjaajan palkkioita/tilavuokria
- hakuaika: helmikuun tai lokakuun loppuun mennessä
-	www.vammaisurheilu.fi

Muita vinkkejä 
-	Solia vuokraa http://www.vammaisurheilu.fi/palvelut/solia
-	Tukilinja-lehdestä apurahaa http://www.tukilinja.fi/apurahat/